यरूशलम:वेस्ट बैंक में एक फलस्तीनी व्यक्ति ने एक इस्राइली व्यक्ति को चाकू मारकर गंभीर रूप से घायल कर दिया है । इस्राइलियों और फलस्तीनियों के बीच भड़की हालिया हिंसा की यह सबसे ताजा घटना है । पुलिस प्रवक्ता लूबा सामरी ने कहा कि हमला कल वेस्ट बैंक के गीवत जीव कस्बे में एक गैस स्टेशन के पास हुआ । उन्होंने कहा कि 50 साल के एक व्यक्ति को चाकू मारकर घायल कर दिया गया और उसे अस्पताल ले जाया गया । उन्होंने कहा कि 18 वर्षीय हमलावर को पकड़ लिया गया लेकिन उसकी पहचान अभी तक नहीं हो पाई है ।